මම මේ දෙන්න ගැන මුදලාලිට කියලයි තියෙන්නෙ. ඔව් මට මුදලාලි කිව්ව මේ එක්කෙනෙක් නම් මම මීට කලින් කොහේදි හරි දැකල තියෙනව වගේ මතකයි. ඈ එලෙස කීයේ මා දෙස බලාගෙනය. බොකුටු වරලස පස්සට පීරාගෙන මනා ලෙස ගැට ගසාගෙන හුන් මැඩම් මැදි වයසේ වුවත් එක්වරක් දුටුපසු යළිත් වතාවක් හැරී බලන්නට හිතෙන තරමට රූබරය. අත් නැති බ්ලවුසයට හිරවුණු පිම්බුණු තිසරුත් එළියට ඒගත නොහැකිව වේදනාවෙන් දඟලනවාක් මෙනි. සුදු පැහැ බඩවත වියත් දෙකක් පමණ නිරාවරණය වන අයුරින් රතු පසු බිමේ කොළ පාට පුංචි මල් වැටුණු ලුංගියකින් යටිකය වසාගෙන ආඩම්බරකම පිරුණු මුහුණකින් හා නුරාව හා කපටිකම පිරුණු දෑසින් ආගන්තුක අප විනිවිද යන බැල්මෙන් බලා හිඳින්නීය. එන්න අපි යමු කොණ්ඩයාගේ හඬින් මම පියවි ලොවට ආවෙමි.
බ්ලව්සයට හිරවුණු තිසරු වේදනාවෙන් දඟලනවාක් මෙන් පෙනුණේ ඇයි?
එළියට ඒගත නොහැකිව